บรรเจิดศรี ยมาภัย

บรรเจิดศรี ยมาภัย (2 มิถุนายน พ.ศ. 2467 – 5 พฤศจิกายน พ.ศ. 2567) เป็นนักแสดงชาวไทย โดยบรรเจิดศรีเข้าสู่วงการแสดงเมื่ออายุราว 50 ปี มีผลงานการแสดงละครเรื่องแรก ๆ อย่าง ปู่โสมเฝ้าทรัพย์  ยังแสดงในละครอย่าง เคหาสน์สีแดง ปี 32  ละคร คู่กรรม (ยายอังศุมาลิน) ปี 33 ละคร หลงเงาจันทร์ และละคร ดาวพระศุกร์ นอกจากนี้ในปี 2537 ยังแสดงภาพยนตร์เรื่อง อำแดงเหมือนกับนายริด  และทำให้ได้รับรางวัลชมรมวิจารณ์บันเทิง ครั้งที่ 5 ประจำปี 2537 ในสาขาผู้แสดงสมทบหญิงยอดเยี่ยม  จากการแสดงภาพยนตร์เรื่องนี้

**ประวัติ**

**ประวัติช่วงต้นและการศึกษา**
บรรเจิดศรี ยมาภัย เกิดเมื่อวันที่ 2 มิถุนายน พ.ศ. 2467 สำเร็จการศึกษาระดับมัธยมศึกษา จากโรงเรียนสตรีวิทยา จากนั้นได้เข้าเรียนต่อที่แผนกวิชาหนังสือพิมพ์ ที่ จุฬาลงกรณ์มหาวิทยาลัย แต่ไม่จบการศึกษา
บรรเจิดศรี เริ่มทำงานที่แผนกก่อสร้างอาคาร ของทางจังหวัดพระนคร ต่อมาทำงานที่องค์การบริหารวิเทศกิจสหรัฐอเมริกาประจำประเทศไทย (USOM) ประมาณ 17 ปี ก่อนที่จะออกประกอบธุรกิจส่วนตัวด้วยการเปิดร้านอาหารที่บ้านพักและที่ มหาวิทยาลัยธรรมศาสตร์ ศูนย์รังสิต ประมาณ 3 ปี ตามลำดับ ก่อนที่จะเข้าสู่วงการบันเทิงในเวลาต่อมา 
บรรเจิดศรี เสียชีวิตด้วยโรคปอดอักเสบ เมื่อช่วงค่ำของวันที่ 5 พฤศจิกายน พ.ศ. 2567 สิริอายุรวม 100 ปี

**ชีวิตส่วนตัว**
บรรเจิดศรีสมรสกับบุคคลนอกวงการ มีบุตร-ธิดา 2 คน คือ 
#อาจารย์ศัลยา สุขะนิวัตติ์ นักเขียนบทละครชื่อดัง
#ดอน พฤกษ์พยุง นักแสดงชาวไทย 
รวมทั้งบรรเจิดศรียังเป็นย่าของ แดนดาว พฤกษ์พยุง หรือใช้ชื่อในการแสดงในพรหมลิขิตว่า แดนดาว ยมาภัย โดย ยมาภัย เป็นสกุลก่อนสมรสของบรรเจิดศรี และบรรเจิดศรีเป็นญาติกับมนฤดี ยมาภัย อดีตนักแสดงชาวไทย

**ผลงาน**

**ละคร**
 กฎแห่งกรรม ช่อง 7- ปู่โสมเฝ้าทรัพย์ ช่อง 7 (2524)- เกวลีสอยดาว ช่อง 7 (2525)- กิ่งไผ่ ช่อง 7 (2526)- บ้านสอยดาว ช่อง 7 (2527)- พลับพลึงสีชมพู ช่อง 7 (2528)- มัสยา ช่อง 7 (2528)- บ้านทรายทอง ช่อง 7 (2530) รับบท นมทิพย์- พจมาน สว่างวงศ์ ช่อง 7 (2530) รับบท นมทิพย์- ปัญญาชนก้นครัว ช่อง 7 (2531)- เคหาสน์สีแดง ช่อง 7 (2532) รับบท แม่พิณ- โกมินทร์ ช่อง 7 (2533) - คู่กรรม ช่อง 7 (2533)- กนกลายโบตั๋น ช่อง 7 (2533) - ริษยา ช่อง 7 (2534) รับบท ท่านหญิงนวล - พรพรหมอลเวง ช่อง 7 (2535) รับบท คุณหญิงปรงทอง- หมูแดง ช่อง 7 (2536)- นางทาส ช่อง 7 (2536) รับบท ยายฟัก- เกิดแต่ตม ช่อง 7 (2536) - ชิงช้าชาลี ช่อง 7 (2536)- ละครสั้นปากกาทอง เรื่อง ซาตาน ช่อง 7 (2536)- ละครสั้นปากกาทอง เรื่อง วันที่พ่อกลับมา ช่อง 7 (2536)- ละครสั้นปากกาทอง เรื่อง กระต่ายต้องแร้ว ช่อง 7 (2537)- ละครสั้นปากกาทอง เรื่อง จากฝัน สู่นิรันดร ช่อง 7 (2537)- ดาวพระศุกร์ ช่อง 7 (2537) รับบท นมเชื่อม- ศิลามณี ช่อง 7 (2537)- ละครสั้นปากกาทอง เรื่อง เมฆครึ้มฝน ช่อง 7 (2538)- สายโลหิต ช่อง 7 (2538) รับบท ย่านิ่ม- มงกุฎดอกส้ม ช่อง 7 (2539) รับบท อาอื้ม- รัตนโกสินทร์ ช่อง 7 (2539) (รับเชิญ) - ซุ้มสะบันงา ช่อง 7 (2540) รับบท สายหยุด (วัยชรา)- นางละคร ช่อง 7 (2540)- นิรมิต ช่อง 7 (2540) (รับเชิญ)- อีสา-รวีช่วงโชติ ช่อง 7 (2541) รับบท ยายเจิม- สวรรค์เบี่ยง ช่อง 7 (2541) (รับเชิญ)- พลับพลึงสีชมพู ช่อง 7 (2542) - หนุ่มทิพย์ ช่อง 7 (2542)- ดาวกลางดง ช่อง 7 (2542)- สาวน้อยร้อยมายา ช่อง 7 (2542)- ตั้งไข่ล้มพรหมไม่ลิขิต ช่อง 7 (2542)- ละครเทิดพระเกียรติชุดใต้แสงตะวัน ตอน ธารน้ำล้น ธารน้ำพระทัย ช่อง 7 (2542)- ห้าวเล็กเล็ก ช่อง 7 (2543)- แม่ค้า ช่อง 7 (2544) - ต้นรัก ช่อง 7 (2544)- บ่วงบรรจถรณ์ ช่อง 7 (2545)- ละครสั้นเรื่อง ต่างเวลา ช่อง 7 (2545)- ตามรักตามล่า ช่อง 7 (2545)- หวังด้วยใจไปด้วยฝัน ช่อง 7 (2545)- ใครกำหนด ช่อง 7 (2545)- ผักบุ้งกับกุ้งนาง ช่อง 7 (2547)- ริบบิ้นเขียวกับกล่องกระดาษแดง ช่อง 7 (2548)- หลงเงาจันทร์ ช่อง 7 (2549) (รับเชิญ) - ปู่โสมเฝ้าทรัพย์ ช่อง 7 (2550)- ตุ๊กตาเริงระบำ ช่อง 7 (2550) - สุภาพบุรุษซาตาน ช่อง 7 (2551) - ละครซิตคอม เรื่อง คู่กิ๊กพริกกะเกลือ ช่อง 7 (2551 - 2558) - มือนาง ช่อง 7 (2552)- ทวิภพ ช่อง 7 (2554) (รับเชิญ)- แค้นเสน่หา ช่อง 3 (2556) (รับเชิญ) รับบท เสด็จแม่ของหม่อมเจ้ารังสิโยภาส รังสิยา- ภาพอาถรรพ์ ช่อง 5 (2556) รับบท คุณหญิงธรรมวรานุรักษ์/คุณย่าสร้อย- บ้านทรายทอง ช่อง 7 (2558) รับบท พระองค์เจ้าหญิงพิศมัยดาราราย/เสด็จป้า(รับเชิญ)- บุพเพสันนิวาส ช่อง 3 (2561) (รับเชิญ) รับบท ยายนวล- สายโลหิต ช่อง 7 (2561) รับบท ยายนวล- ก่อนอรุณจะรุ่ง GMM25 (2562) (รับเชิญ)- สัตยาธิษฐาน ช่อง 3 (2562)- พรหมลิขิต ช่อง 3 (2566) รับบท ยายนวล

**ภาพยนตร์**
 สะแกกรัง (2529)- คู่กรรม (2531) รับบท ยาย- อำแดงเหมือนกับนายริด (2537) รับบท ย่าจัน- เรือนมยุรา (2539)- สนิมสร้อย

**มิวสิกวิดีโอ**
 เพลง ต่อเวลา ของ ธงไชย แมคอินไตย์ (2533)- เพลง อุ้มท้องร้องไห้ ของ สุนารี ราชสีมา (2539)

**รางวัล**
 รางวัลชมรมวิจารณ์บันเทิง ผู้แสดงสมทบหญิงยอดเยี่ยม พ.ศ. 2537  จากเรื่องอำแดงเหมือนกับนายริด

**อ้างอิง**
หมวดหมู่:สกุลยมาภัย
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:ชาวไทยที่มีอายุเกิน 100 ปี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย